b'\n_START_ARTICLE_\nLaura Palmer (daina)\n_START_SECTION_\nKritik\xc5\xb3 \xc4\xafvertinimas\n_START_PARAGRAPH_\nLewis Corner i\xc5\xa1 Digital Spy tinklara\xc5\xa1\xc4\x8dio teigiamai \xc4\xafvertino dain\xc4\x85 \xc5\xbeod\xc5\xbeiais:_NEWLINE_Takelis panardina klausytojus \xc4\xaf populiaraus TV serialo pasaul\xc4\xaf\xc2\xa0\xe2\x80\x93 nuo krauj\xc4\x85 varin\xc4\x97jan\xc4\x8di\xc5\xb3 ritm\xc5\xb3, iki vaiduokli\xc5\xa1ko aido. \xe2\x80\x9eWhat a year and what a night/ What terrifying final sights/ Put out your beating heart\xe2\x80\x9c, skambiu balsu amerikiet\xc4\x97s aukos klausia Smith, prie\xc5\xa1 prasidedant dramati\xc5\xa1kam, tokiam pat \xc4\xaftikinamam kaip ir serialas, priedainiui. Galutinis rezultatas yra ne tik maloniai klausoma od\xc4\x97 paskirta \xe2\x80\x9eTwin Peaks\xe2\x80\x9c, bet ir k\xc5\xabrinys, akivaizd\xc5\xbeiai sustiprinantis pa\xc4\x8di\xc5\xb3 Bastille kulti\xc5\xa1kum\xc4\x85.\n_START_SECTION_\nVaizdo klipas\n_START_PARAGRAPH_\nDainos vaizdo klipas YouTube tinklapyje buv i\xc5\xa1leistas 2013\xc2\xa0m. baland\xc5\xbeio 11 d. Jo trukm\xc4\x97 trys minut\xc4\x97s ir dvide\xc5\xa1imt viena sekund\xc4\x97. Vaizdo klipe, kuriame atkuriama paini ir keista istorija kaip pagrobiamas ir grei\xc4\x8diau nei per dvi minutes paleid\xc5\xbeiamas grup\xc4\x97s lyderis Dan Smith, pasirodo keturi \xc5\xbemon\xc4\x97s, d\xc4\x97vintys gumines kaukes. Klipo pabaigoje Smith tai pat duodama gumin\xc4\x97 kauk\xc4\x97, kuri atrodo kaip \xc5\xbeudikas Bobas, \xe2\x80\x9eTwin Peaks\xe2\x80\x9c pagrindinis antagonistas; Smith u\xc5\xbesimauna kauk\xc4\x99, bet po keli\xc5\xb3 sekund\xc5\xbei\xc5\xb3 nusiima._NEWLINE_Dainos versija panaudota \xc5\xa1iame klipe yra unikali staigiu ir netik\xc4\x97tu \xc4\xafra\xc5\xa1o pertraukimu pa\xc4\x8diame jo viduryje. Scenos, kurios metu Smith pagrobiamas, metu (ji rodoma kaip rankine kamera filmuotas \xc4\xafra\xc5\xa1as), vaizdas staiga nutr\xc5\xabksta\xc2\xa0\xe2\x80\x93 visai kaip prastai sumontuotoje VHS juostoje\xc2\xa0\xe2\x80\x93 ir per\xc5\xa1oka prie visi\xc5\xa1kai nesusijusio kadro, kuriame nufilmuotas staugiantis \xc5\xa1uo, taip pat nufilmuotas rankine kamera, ir daina sustoja antrojo priedainio viduryje (\xc5\xa1uo jau pasirod\xc4\x97 kadre, ta\xc4\x8diau fone negird\xc4\x97ti muzikos). Po penki\xc5\xb3 sekund\xc5\xbei\xc5\xb3, vaizdo klipas gr\xc4\xaf\xc5\xbeta prie labiau neutralios kameros pozicijos ir daina t\xc4\x99siasi.'